Ο **Ντανιγιάρ Ουσένοφ** (Daniyar Üsönov, και Ντανιάρ Ουσένοφ) είναι πολιτικός από την Κιργιζία και τραπεζίτης. Από τον Οκτώβριο του 2009 ως την ανατροπή του προέδρου Κουρμανμπέκ Μπακίγιεφ το 2010 ήταν επίσης πρωθυπουργός του κράτους. Προτού γίνει πρωθυπουργός ήταν δήμαρχος του Μπισκέκ.

Προσωπική ζωή και εκπαίδευση
----------------------------

Γεννήθηκε στο Μπισκέκ το 1960 και αποφοίτησε από το Πολυτεχνικό Ινστιτούτο του Φρούνζε το 1982. Έπειτα από την ολοκλήρωση της διετούς στρατιωτικής του θητείας, εργάστηκε ως μηχανικός σε ορυχεία έως το 1990, οπότε άρχισε να ασχολείται με τα κοινά.

Πολιτική καριέρα
----------------

Ανέλαβε διοικητικές θέσεις στην τοπική αυτοδιοίκηση, στο Καρά-Μπαλτά στην περιφέρεια Τσούι και στην εθνική συνέλευση το 1995-2000. Στις αρχές του 1999 τάχθηκε εναντίον της πολιτικής του προέδρου Ασκάρ Ακάγιεφ. Ο Ουσένοφ αναγκάστηκε να κηρύξει πτώχευση έπειτα από φορολογικούς ελέγχους που του επέβαλε η εταιρεία του *Eridan*. Επίσης, του απαγορεύτηκε να ασκήσει πολιτική δραστηριότητα το 2000. Επί προεδρίας του Κουρμανμπέκ Μπακίγιεφ στις 10 Μαΐου του 2006 έγινε αντιπρόεδρος της κυβέρνησης επί οικονομικών θεμάτων. Στις αρχές του 2007 διορίστηκε πρόεδρος της μεγάλης τράπεζας Ineximbank, η οποία αναπτύσσει ένα μεγάλο εργοστάσιο τσιμέντου και πολλά έργα στο Καζακστάν και στην Κιργιζία. Στις 10 Οκτωβρίου του 2007 διορίστηκε από τον πρόεδρο Μπακίγιεφ στο αξίωμα του δημάρχου του Μπισκέκ, σε αντικατάσταση του Αρνστανμπέκ Νογκόεφ. Δυο χρόνια μετά διορίστηκε πρωθυπουργός μετά την παραίτηση της κυβέρνησης του Ιγκόρ Τσουντίνοφ στις 20 Οκτωβρίου και η κυβέρνησή του εγκρίθηκε από τον Μπακίγιεφ στις 22 Οκτωβρίου του 2009.

Ταραχές 2010
------------

Έπειτα από τις ταραχές που ξέσπασαν τον Απρίλιο του 2010, η αντιπολίτευση με επικεφαλής το Σοσιαλδημοκρατικό Κόμμα της Κιργιζίας κατέλαβε την πρωτεύουσα Μπισκέκ και ο πρόεδρος Μπακίγιεφ έφυγε αεροπορικώς από τη χώρα. Εν συνεχεία ανακοινώθηκε η παραίτηση του πρωθυπουργού Ουσένοφ μετά τις διαπραγματεύσεις με τους ηγέτες του Σοσιαλδημοκρατικού Κόμματος. Τον διαδέχθηκε στην πρωθυπουργία ως επικεφαλής προσωρινής κυβέρνησης η Ρόζα Οτουνμπάγιεβα.

Παραπομπές
----------

1. 1 2  Marat, Erica (15-10-2007), «Upcoming referendum sinks Kyrgyzstan deeper into crisis», *Jamestown Foundation Eurasia Daily Monitor* **4** (190), ανακτήθηκε στις 24-04-2009
2. ↑  «USENOV, Daniyar Toktogulovich: leader of the El party», *Radio Free Europe*, ανακτήθηκε στις 10-11-2006
3. ↑   *Kyrgyzstan on the edge*, Asia Briefing, **55**, International Crisis Group, 09-11-2006, ανακτήθηκε στις 24-04-2009
4. ↑   *Kyrgyzstan*, CIA World Factbook, United States: Central Intelligence Agency, ανακτήθηκε στις 24-04-2009
5. ↑  Ριζοσπάστης[*νεκρός σύνδεσμος*], Παραιτήθηκε η κυβέρνηση της Κιργιζίας, 21 Οκτωβρίου 2009.
6. ↑  Xinhua, Kyrgyzstan's president approves new cabinet , 23 Οκτωβρίου 2009.
7. ↑  «Kyrgyz PM resigns, claims Opposition—Anti-govt protests kill 100 including Interior Minister». The Regional Times of Sindh. 7-4-2010. Αρχειοθετήθηκε από το πρωτότυπο στις 2011-07-15.. Ανακτήθηκε στις 2010-05-30.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Daniyar Usenov  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |